John Soliano

John Robert Edward Soliano (☆ 1971/1972 na Rincon, Boneiru) ta e di kuater gezaghebber di Boneiru desde ku e isla a bira entidat públiko di Hulanda. El a asumi e funshon dia 1 di ougustus 2024. 

 Bida 
John Soliano a nase i lanta na Rincon. Despues di optené su HAVO diploma el a bai Hulanda pa studia personal i labor na e Universidat di Siensia Apliká di West Brabant. El a gradua pa su master den maneho di rekursonan humano na University of the West of England. E ta entrenadó i oradó sertifiká.John Soliano

Soliano a kuminsa su karera den sektor privá i a traha, entre otro, 6 aña komo manager na Orco Bank Bonaire i  di 2012 pa 2016 komo direktor responsabel pa e reorganisashon di Bonaire Holding Company (BHM). El a okupá vários funshon den sektor di utilidad komo gerente interino i gerente di rekurso humano na e kompania di telekomunikashon boneriano, Telbo N.V., i e kompania di Awa i Energia Boneiru, WEB N.V. E tabata un konsultant independiente riba tereno di maneho di personal, desaroyo organisatorio, liderazgo i gobernashon korporativo di 2022 pa 2024 y for di 19 di mart 2024 tabata nombrá direktor di maneho i sosten na Entidat Públiko Boneiru.Dhr. John Soliano als nieuwe directeur Bedrijfsvoering en Ondersteuning, bonairegov.com (19 maart 2024) 

Dia 1 di yanüari 2024 Soliano a asumi e funshon di presidente di Hunta di Supervishon di e fondo di penshun Vidanova.John Soliano is de nieuwe voorzitter van de Raad van Toezicht Vidanova Pensioenfonds, Vida News aprel 2024 Ya for di fin di añanan 1990 e tabata aktivo den direktiva di SPU (Stichting Pensioenfonds Utiliteitsbedrijven), e antesesor di Vidanova ku e tempu ei tabata destiná eksklusivamente pa personal di kompanianan di utilidat di eks-Antias Hulandes.

El a wòrdu nombrá gezaghebber di Boneiru entrante 1 di ougustus 2024 komo susesor di Edison Rijna, kende a retirá na aprel 2023. Gezaghebber interino R. (Nolly) Oleana a fungi komo gezaghebber suplente durante e periodo interino di mas di un aña.Soliano beëdigd als gezaghebber Bonaire, Antilliaans Dagblad (4 di ougùstùs 2024)

Category:Hende
Category:Polítiko di Boneiru